- У мяне няма пачуцця страху знаёміцца і гутарыць. Насупраць, я заўсёды іду на сустрэчу з вялікім задавальненнем, адчуваю натхненне падчас размовы з моцнай асобай, мудрым чалавекам. Справа ў тым, што мяне ніхто не прымушаў працаваць са знакамітымі людзьмі, сапраўднымі зоркамі. Мне самому было цікава ўпершыню апынуцца на Канскім фестывалі ў 1996 годзе, паляцець у Парыж, сустрэцца з Перам Кардэнам. Паехаць на Канскі фестываль не так проста, як здаецца. Абставіны склаліся такім чынам, што ў патрэбны момант разам са мной аказаліся патрэбныя людзі. Яны дапамаглі мне ажыццявіць мае планы і ідэі, за што я ім вельмі ўдзячны.